**Naziv i adresa ustanove**

**Program obrazovanja**

**za stjecanje mikrokvalifikacije**

 **gospodarenje na obiteljskom poljoprivrednom gospodarstvu**

**Mjesto, datum**

1. **OPĆI DIO**

|  |
| --- |
| **OPĆE INFORMACIJE O PROGRAMU OBRAZOVANJA** **ZA STJECANJE MIKROKVALIFIKACIJE** |
| **Sektor**  | Poljoprivreda, prehrana i veterina |
| **Naziv programa** | Program obrazovanja za stjecanje mikrokvalifikacije gospodarenje na obiteljskom poljoprivrednom gospodarstvu |
| **Vrsta programa** | usavršavanje |
| **Predlagatelj** | **Naziv ustanove** |  |
| **Adresa** |  |
| **Razina kvalifikacije/skupa/ova ishoda učenja prema HKO-u** | SIU 1: Ustrojstvo i upravljanje poljoprivrednim gospodarstvom (razina 4 HKO)SIU 2: Financijsko poslovanje poljoprivrednog gospodarstva (razina 4 HKO)SIU 3: Poduzetništvo i marketing u poljoprivredi (razina 4 HKO)SIU 4: Mjere ruralnog razvoja (razina 4 HKO)SIU 5: Kreiranje poslovnih projekata (razina 4 HKO)SIU 6: Tržište poljoprivrednih proizvoda (razina 4 HKO) |
| **Obujam u bodovima (CSVET)** | **11 CSVET**SIU 1: Ustrojstvo i upravljanje poljoprivrednim gospodarstvom (2 CSVET)SIU 2: Financijsko poslovanje poljoprivrednog gospodarstva (1 CSVET)SIU 3: Poduzetništvo i marketing u poljoprivredi (2 CSVET)SIU 4: Mjere ruralnog razvoja (1 CSVET)SIU 5: Kreiranje poslovnih projekata (3 CSVET)SIU 6: Tržište poljoprivrednih proizvoda (2 CSVET) |
| **Dokumenti na temelju kojih je izrađen program obrazovanja za stjecanje kvalifikacija/skupova ishoda učenja (mikrokvalifikacija)**  |
| **Popis standarda zanimanja/skupova kompetencija i datum/i njegove/njihove valjanosti u Registru HKO-a** | **Popis standarda kvalifikacija / skupova ishoda učenja** | **Sektorski kurikulum** |
| **SZ Fitomedicinski tehničar / Fitomedicinska tehničarka**<https://hko.srce.hr/registar/standard-zanimanja/detalji/199> **SKOMP: Planiranje, organiziranje i provođenje tehnoloških procesa u proizvodnji bilja**<https://hko.srce.hr/registar/skup-kompetencija/detalji/1728>**SKOMP: Poslovno komuniciranje uz primjenu IKT-a**<https://hko.srce.hr/registar/skup-kompetencija/detalji/1731>**SKOMP: Sudjelovanje u marketinškim aktivnostima**<https://hko.srce.hr/registar/skup-kompetencija/detalji/1730>**SZ Uzgajivač cvijeća/Uzgajivačica cvijeća**<https://hko.srce.hr/registar/standard-zanimanja/detalji/489> **SKOMP Administrativni poslovi u proizvodnji ukrasnog bilja**<https://hko.srce.hr/registar/skup-kompetencija/detalji/4023>**SZ Agroturistički tehničar/Agroturistička tehničarka**<https://hko.srce.hr/registar/standard-zanimanja/detalji/158> **SKOMP Planiranje i organiziranje poljoprivredne proizvodnje**<https://hko.srce.hr/registar/skup-kompetencija/detalji/1384> **SKOMP Unapređenje i razvijanje agroturističke djelatnosti**<https://hko.srce.hr/registar/skup-kompetencija/detalji/1389>  | **SK Agromeliorator/Agromelioratorka** (standard strukovnog dijela kvalifikacije) <https://hko.srce.hr/registar/standard-kvalifikacije/detalji/505> **SIU: Ustrojstvo i upravljanje poljoprivrednim gospodarstvom** <https://hko.srce.hr/registar/skup-ishoda-ucenja/detalji/7489> **SIU: Poduzetništvo i marketing u poljoprivredi** <https://hko.srce.hr/registar/skup-ishoda-ucenja/detalji/7491>**SIU: Mjere ruralnog razvoja** <https://hko.srce.hr/registar/skup-ishoda-ucenja/detalji/13557> **SK Uzgajivač cvijeća / Uzgajivačica cvijeća** (standard strukovnog dijela kvalifikacije) <https://hko.srce.hr/registar/standard-kvalifikacije/detalji/522> **SIU: Financijsko poslovanje poljoprivrednog gospodarstva** <https://hko.srce.hr/registar/skup-ishoda-ucenja/detalji/9788> **SK Agroturistički tehničar / Agroturistička tehničarka** (standard strukovnog dijela kvalifikacije)<https://hko.srce.hr/registar/standard-kvalifikacije/detalji/534> **SIU: Kreiranje poslovnih projekata** <https://hko.srce.hr/registar/skup-ishoda-ucenja/detalji/6010> **SIU: Tržište poljoprivrednih proizvoda**<https://hko.srce.hr/registar/skup-ishoda-ucenja/detalji/7490>  |  |
|  **Uvjeti za upis u program** | * posjedovanje prethodne kvalifikacije najmanje na razini 4.1
* navršenih 18 godina
 |
| **Uvjeti stjecanja programa (završetka programa)** | * stečenih **11 CSVET** bodova
* uspješna završna provjera stečenih znanja usmenim i/ili pisanim putem, projektnim i problemskim zadatcima temeljem unaprijed određenih kriterija vrednovanja postignuća
* provjera vještina u gospodarenju obiteljskim poljoprivrednim gospodarstvom na konkretnim radnim zadacima prema propisanim standardima i normativima uz primjenu alata, strojeva i uređaja na siguran način kao i pravilnu primjenu mjera zaštite na radu i zaštite okoliša.

O završnoj provjeri vodi se zapisnik i provodi ju tročlano povjerenstvo. Svakom polazniku nakon uspješno završene provjere izdaje se *Uvjerenje o osposobljavanju za stjecanje mikrokvalifikacije gospodarenje na obiteljskom poljoprivrednom gospodarstvu.* |
| **Trajanje i načini izvođenja nastave** | *Program obrazovanja za stjecanje mikrokvalifikacije gospodarenje na obiteljskom poljoprivrednom gospodarstvu* provodi se redovitom nastavom u trajanju od 275 sati, uz mogućnost izvođenja teorijskog dijela programa putem online prijenosa u stvarnom vremenu (ako u ustanovi za to postoje adekvatni uvjeti).Ishodi učenja ostvaruju se dijelom vođenim procesom učenja u ustanovi, u trajanju od 100 sati, dijelom učenjem temeljenim na radu u trajanju od 120 sati, a dijelom samostalnim aktivnostima polaznika, u trajanju od 55 sati. Učenje temeljeno na radu odvija se u ustanovi, u specijaliziranoj učionici gdje se izvode simulacije stvarnih problemskih situacija, na pokušalištu/praktikumu ustanove i/ili na obiteljskom poljoprivrednom gospodarstvu s kojim ustanova ima sklopljen ugovor. |
| **Horizontalna prohodnost**  |  |
| **Vertikalna prohodnost** |  |
| **Materijalni uvjeti i okruženje za učenje koji su potrebni za izvedbu programa** | <https://hko.srce.hr/registar/skup-ishoda-ucenja/detalji/7489> <https://hko.srce.hr/registar/skup-ishoda-ucenja/detalji/7491> <https://hko.srce.hr/registar/skup-ishoda-ucenja/detalji/13557> <https://hko.srce.hr/registar/skup-ishoda-ucenja/detalji/9788> <https://hko.srce.hr/registar/standard-kvalifikacije/detalji/265> Sukladno članku 22. stavku 1. Zakona o obrazovanju odraslih (Narodne novine br. 144/21), prema kojem je ustanova obvezna voditi brigu o pravima polaznika i pristupnika, postupati etično i na dobrobit polaznika i pristupnika, ustanova je dužna upoznati polaznika sa zdravstvenim zahtjevima potrebnim za stjecanje kvalifikacije. Polaznika se upoznaje sa zdravstvenim zahtjevima potrebnima u procesu stjecanja ishoda učenja, zdravstvenim zaprekama za zanimanje, opisom radnih zadaća, kao i uvjetima rada u zanimanju za koje polaznik upisuje program.Nakon što je polaznik upoznat s navedenim, a u slučaju da zbog specifičnih zdravstvenih zahtjeva ili mogućih zdravstvenih ograničenja dođe do teškoća tijekom obrazovanja, zapošljavanja ili rada, uključujući nemogućnost ili ograničenu mogućnost obrazovanja, zapošljavanja ili obavljanja radnih zadataka, odgovornost preuzima sam polaznik.Neovisno o zdravstvenim specifičnostima polaznika, ustanova je obvezna osigurati jednak pristup obrazovanju svim polaznicima, uz stalno poštivanje prava na zdravlje i sigurnost, osobito tijekom učenja temeljenog na radu. Ustanova i poslodavac kod kojega se odvija učenje temeljeno na radu odgovorni su za osiguravanje uvjeta rada koji ne ugrožavaju zdravlje polaznika.Preporučuje se da polaznik i odgovorna osoba ustanove potpišu izjavu kojom potvrđuju upoznatost s prethodno navedenim informacijama o ukupnim zahtjevima zanimanja iz programa koji polaznik upisuje. Sadržaj izjave određuje sama ustanova, pri čemu forma nije propisana.Podloga za primjenu jedinstvenog popisa zdravstvenih zahtjeva potrebnih za upis u pojedinom zanimanju je dokument objavljen na mrežnim stranicama Ministarstva znanosti, obrazovanja i mladih [*Jedinstveni popis zdravstvenih zahtjeva potrebnih za upis u strukovne kurikule u I. razred srednje škole*](https://mzom.gov.hr/UserDocsImages/dokumenti/Dokumenti-ZakonskiPodzakonski-Akti/Jedinstveni-popis-zdravstvenih-zahtjeva-potrebnih-za-upis-u-strukovne-kurikule-u-I-razred-srednje-skole-2025.pdf), pri čemu posebno ukazujemo na popis zdravstvenih zapreka koje predstavljaju apsolutnu zapreku za pojedino zanimanje.Ujedno napominjemo, ako je za stjecanje kompetencija u okviru pojedinog programa osposobljavanja, usavršavanja ili specijalističkog usavršavanja, zbog specifičnosti radnih zadaća i radnog okruženja, potreban dokaz o procjeni zdravstvenih sposobnosti polaznika te je isto navedeno kao obvezujuće u Jedinstvenom popisu zdravstvenih zahtjeva potrebnih za upis u strukovne kurikule u I. razred srednje škole, polaznik je dužan dostaviti dokaz o zdravstvenoj sposobnosti. |
| **Kompetencije koje se programom stječu:** |
| 1. Planirati i organizirati rad na učinkovit način kako bi se najbolje iskoristili dostupni resursi
2. Sudjelovati u provođenju marketinških aktivnosti
3. Identificirati elemente unapređenja prodaje
4. Evidentiranje utroška materijalnih resursa
5. Odabrati mjere ruralnog razvoja vlastitog gospodarstva
6. Analizirati resurse i mogućnosti poljoprivredne proizvodnje, tržišta rada i izvora financiranja
7. Izraditi dugoročni plan rada uz nadzor prema potrebama gospodarstva i poštujući važeće zakone u području poljoprivredne proizvodnje
8. Izraditi kratkoročni plan rada uz nadzor prema potrebama gospodarstva i poštujući važeće zakone u području poljoprivredne proizvodnje
9. Analizirati poslovne aktivnosti poljoprivrednog gospodarstva ovisno o stanju na tržištu
 |
| **Preporučeni načini praćenja kvalitete i uspješnosti izvedbe programa**  | U procesu praćenja kvalitete i uspješnosti izvedbe programa obrazovanja primjenjuju se sljedeće aktivnosti:* provodi se istraživanje i anonimno anketiranje polaznika o izvođenju nastave, literaturi i resursima za učenje, strategijama podrške učenicima, izvođenju i unapređenju procesa učenja i poučavanja, radnom opterećenju polaznika (CSVET), provjerama znanja te komunikaciji s nastavnicima
* provodi se istraživanje i anketiranje nastavnika o istim pitanjima navedenim u prethodnoj stavci
* provodi se analiza uspjeha, transparentnosti i objektivnosti provjera i ostvarenosti ishoda učenja
* provodi se analiza materijalnih i kadrovskih uvjeta potrebnih za izvođenje procesa učenja i poučavanja

Dobivenim rezultatima anketa dobiva se pregled uspješnosti izvedbe programa, kao i procjena kvalitete nastavničkog rada ustanove. |
| **Datum revizije programa** |  |

1. **MODULI I SKUPOVI ISHODA UČENJA**

|  |  |  |  |  |  |
| --- | --- | --- | --- | --- | --- |
| **Redni broj** | **NAZIV MODULA** | **POPIS SKUPOVA ISHODA UČENJA** | **Razina** | **Obujam CSVET** | **Broj sati** |
| **VPUP** | **UTR** | **SAP** | **UKUPNO** |
| **1.** | **Osnove upravljanja obiteljskim poljoprivrednim gospodarstvom** | Ustrojstvo i upravljanje poljoprivrednim gospodarstvom | 4 | 2 | 20 | 20 | 10 | 50 |
| Financijsko poslovanje poljoprivrednog gospodarstva  | 4 | 1 | 10 | 10 | 5 | 25 |
| Poduzetništvo i marketing u poljoprivredi  | 4 | 2 | 20 | 20 | 10 | 50 |
| Mjere ruralnog razvoja | 4 | 1 | 10 | 10 | 5 | 25 |
| **2.**  | **Poslovni projekti poljoprivrednog gospodarstva** | Kreiranje poslovnih projekata | 4 | 3 | 20 | 40 | 15 | 75 |
| Tržište poljoprivrednih proizvoda | 4 | 2 | 20 | 20 | 10 | 50 |
|  **Ukupno**: | **11** | **100** | **120** | **55** | **275** |

*VPUP – vođeni proces učenja i poučavanja*

*UTR – učenje temeljeno na radu*

*SAP– samostalne aktivnosti polaznika*

1. **RAZRADA MODULA I SKUPOVA ISHODA UČENJA**

|  |  |
| --- | --- |
| **NAZIV MODULA** | **OSNOVE UPRAVLJANJA OBITELJSKIM POLJOPRIVREDNIM GOSPODARSTVOM** |
| **Šifra modula** |  |
| **Kvalifikacije nastavnika koji sudjeluju u realizaciji modula** | <https://hko.srce.hr/registar/skup-ishoda-ucenja/detalji/7489> <https://hko.srce.hr/registar/skup-ishoda-ucenja/detalji/7491><https://hko.srce.hr/registar/skup-ishoda-ucenja/detalji/13557> <https://hko.srce.hr/registar/skup-ishoda-ucenja/detalji/9788> * za realizaciju UTR-u – najmanje razina 4.1 s minimalnim radnim iskustvom od jedne godine na poslovima upravljanja obiteljskim poljoprivrednim gospodarstvom
 |
| **Obujam modula (CSVET)** | **6 CSVET**SIU Ustrojstvo i upravljanje poljoprivrednim gospodarstvom, 2 CSVETSIU Poduzetništvo i marketing u poljoprivredi, 2 CSVETSIU Mjere ruralnog razvoja, 1 CSVETSIU Financijsko poslovanje poljoprivrednog gospodarstva, 1 CSVET |
| **Načini stjecanja ishoda učenja (od – do, postotak)** | **Vođeni proces učenja i poučavanja** | **Oblici učenja temeljenog na radu** | **Samostalne aktivnosti polaznika** |
| 60 sati (40%) | 60 sati (40%) | 30 sati (20%) |
| **Status modula****(obvezni/izborni)** | obvezni |
| **Cilj (opis) modula**  | Cilj modula je stjecanje kompetencija polaznika u području ustrojstva i upravljanja obiteljskim poljoprivrednim gospodarstvom te razumijevanja i primjene poslovnih načela u financijskom poslovanju poljoprivrednog gospodarstva, kao i u području poduzetništva i marketinga u poljoprivredi te primjeni državnih i europskih mjera ruralnog razvoja. Kroz učenje temeljeno na radu, cilj je omogućiti polaznicima primjenu financijskih alata u poljoprivrednom poslovanju, izradu poslovnih planova, primjenu marketinških strategija te razumijevanje i primjenu mjera ruralnog razvoja u stvarnim i simuliranim uvjetima. Modul potiče razvoj poduzetničkog duha i razumijevanje poslovnih prilika te sustava poticaja kroz mjere ruralnog razvoja. |
| **Ključni pojmovi** | *ustrojstvo poljoprivrednog gospodarstva, financijsko poslovanje, poduzetništvo, marketing, mjere ruralnog razvoja, resursi, poslovni plan, inovacije, marketinške strategije, poduzetnički duh, praktične vještine, poslovne odluke* |
| **Oblici učenja temeljenog na radu** | Učenje temeljeno na radu provodi se kroz dva oblika:* integrirano u mikrokvalifikaciju kroz rad u stvarnim radnim situacijama i rješavanju problema u školskim specijaliziranim prostorima (simuliranim uvjetima)
* učenje na radnome mjestu (u/na specijaliziranim prostorima ustanove) i/ili na OPG-u s kojim ustanova ima potpisan ugovor o poslovnoj suradnji gdje polaznici sudjeluju u radnom procesu u kontroliranim uvjetima uz mentora.
 |
| **Literatura i specifična nastavna sredstva potrebna za realizaciju modula** | 1. Kotler P. (2006), Kotler o marketingu: kako stvoriti, osvojiti i gospodariti tržištima
2. Črnjar, M., Črnjar, K.(2009): Menadžment održivoga razvoja: ekonomija, ekologija, zaštita okoliša, Fakultet za menadžment u turizmu i ugostiteljstvu u Opatiji, Glosa, Rijeka.
3. Pravilnik o izmjenama i dopunama Pravilnika o integriranoj proizvodnji poljoprivrednih proizvoda (2014)„ Narodne novine“ 59, Zagreb
4. Belz, F., Peattie, K. (2010): Sustainability Marketing, John Wiley & Sons, Ltd.
5. Cifrić, I. (2003): Ruralni razvoj i modernizacija (pogl. II i III). Zagreb: IDIS.
6. Zakon o obiteljskom poljoprivrednom gospodarstvu NN 29/18, 32/19
7. Pravilnik o Upisniku poljoprivrednika NN 62/19
8. Pravilnik o Upisniku obiteljskih poljoprivrednih gospodarstava NN 62/19
 |

|  |  |
| --- | --- |
| **Skup ishoda učenja iz SK-a, obujam:** | **Ustrojstvo i upravljanje poljoprivrednim gospodarstvom, 2CSVET** |
| **Ishodi učenja** |
| Razlikovati poljoprivredno gospodarstvo i obiteljsko poljoprivredno gospodarstvo (OPG) sukladno Zakonu o obiteljskom poljoprivrednom gospodarstvu |
| Analizirati djelatnosti koje se mogu obavljati na poljoprivrednom gospodarstvu i OPG-u, s obzirom na potrebne resurse za obavljanje gospodarskih djelatnosti |
| Popuniti dokumentaciju potrebnu za vođenje i tekuće poslovanje poljoprivrednog gospodarstva i OPG-a |
| Protumačiti načine poslovanja i pružanja usluga na poljoprivrednom gospodarstvu/ OPG. |
| **Dominantan nastavni sustav i opis načina ostvarivanja SIU** |
| U vođenom procesu učenja i poučavanja, primjenjuje se egzemplarna nastava kao dominantni nastavni sustav u cilju stjecanja znanja o poduzetništvu i poslovnim prilikama u poljoprivredi. Polaznici će kroz primjer proći proces registracije poljoprivrednog gospodarstva te popunjavanja dokumentacije. Analizirat će odredbe Zakona o obiteljskom poljoprivrednom gospodarstvu, odredbe Pravilnika o Upisniku obiteljskih poljoprivrednih gospodarstava te sustav AGRONet kao i korake koje treba poduzeti za registraciju poljoprivrednog gospodarstva. Nakon provedenog vođenog procesa učenja i poučavanja, polaznici kod poslodavca provode radne procese u skladu sa standardima kvalitete rada. Mentor organizira i usmjerava njihove aktivnosti te ih potiče na primjenu stečenih znanja i vještina. Kroz učenje temeljeno na radu polaznici će sudjelovati u radnim operacija na odabranom poljoprivrednog gospodarstva ili OPG-a pod nadzorom mentora. |
| **Nastavne cjeline/teme** | 1. Ustrojstvo i potencijal obiteljskih poljoprivrednih gospodarstava
2. Djelatnosti na obiteljskom poljoprivrednom gospodarstvu
3. Poslovanje obiteljskog poljoprivrednog gospodarstva
 |
| **Načini i primjer vrjednovanja skupa ishoda učenja** |
| Popuniti dokumentaciju za registraciju poljoprivrednog gospodarstva. Polaznici će se u skladu s propisima i zahtjevima koji su potrebni za registraciju poljoprivrednog gospodarstva pripremiti sve potrebne dokumente, formulare i obrasce (primjerice prijavu, izjavu, kopije osobnih dokumenata, potvrde o vlasništvu zemljišta i druge relevantne dokumente). Vrednovanje se provodi na temelju unaprijed definiranih kriterija koji uključuju provjeru točnosti i ispravnosti te potpunosti dokumentacije.  |
| **Prilagodba iskustava učenja za polaznike/osobe s invaliditetom** |
|  |

|  |  |
| --- | --- |
| **Skup ishoda učenja iz SK-a, obujam:** | **Financijsko poslovanje poljoprivrednog gospodarstva, 1 CSVET** |
| **Ishodi učenja** |
| Razlikovati vrste troškova u poljoprivrednoj proizvodnji. |
| Izračunati ukupne troškove poljoprivredne proizvodnje. |
| Sastaviti kalkulaciju cijene koštanja poljoprivrednih proizvoda. |
| Predvidjeti troškove određenih proizvodnih procesa u poljoprivrednoj proizvodnji. |
| Upoznati se sa specifičnostima nabave u poljoprivrednoj proizvodnji. |
| Identificirati temeljne knjigovodstvene i računovodstvene dokumente. |
| Protumačiti različite oblike i instrumente platnog prometa. |
| **Dominantan nastavni sustav i opis načina ostvarivanja SIU** |
| U vođenom procesu učenja i poučavanja, primjenjuje se projektna nastava kao dominantni nastavni sustav za stjecanje znanja o financijskom poslovanju poljoprivrednog gospodarstva. Polaznici samostalno istražuju različite troškove u poljoprivrednoj proizvodnji i u vođenju obiteljskog poljoprivrednog gospodarstva, te analiziraju različite specifičnosti nabave u poljoprivrednoj proizvodnji. U sklopu nastave, primjenjuje se analiza studija slučaja i proučavanje uspješnih primjera dobre prakse. Polaznici također analiziraju različite oblike i instrumente platnog prometa, te knjigovodstvene i računovodstvene dokumente na obiteljskim poljoprivrednim gospodarstvima.Ishodi učenja unutar ovog skupa ostvaruju se i kroz učenje temeljeno na radu uz nadzor mentora u stvarnim i/ili simuliranim uvjetima. Kroz radni projekt Polaznici rješavaju konkretne radne zadaće u financijskom poslovanju obiteljskog poljoprivrednog gospodarstva. Sastavljaju kalkulacije, proračune, rade evidencije, istražuju mogućnosti financiranja poljoprivrednih aktivnosti. Preporučeni socijalni oblici rada su timski rad i rad u paru. Provode se postupci vrednovanja i samovrednovanja po jasno definiranim kriterijima. |
| **Nastavne cjeline/teme** | 1. Kratkoročni i dugoročni poslovni plan OPG-a
2. Identifikacija i evidencija troškova
3. Kalkulacija proizvodnje ekoloških poljoprivrednih proizvoda
4. Knjigovodstveno i računovodstveno evidentiranje
 |
| **Načini i primjer vrjednovanja skupa ishoda učenja** |
| **Vrednovanje**: Skup ishoda učenja i pripadajući ishodi vrednuju se temeljem unaprijed definiranih elemenata i kriterija vrednovanja (analitičke i holističke rubrike za vrednovanje).**Projektni zadatak:** Polaznici u timovima izrađuju jednostavni poslovni plan za OPG po vlastitom izboru. Poslovni plan se treba sastojati od sljedećih dijelova:* sažetak projekta,
* informacije o OPG-u,
* predstavljanje poduzetničke ideje,
* analiza tržišta i potencijala,
* opis korištenih tehnologija,
* analiza lokacije i konkurencije,
* plan ulaganja,
* plan prihoda,
* kalkulacija troškova,
* financijski pokazatelji.

U sažetku poslovnog plana potrebno je predstaviti poduzetničku ideju i navesti relevantne informacije poslovnog poduhvata na temelju kojih će se interesna strana upoznati s idejom. U informacijama o poduzetniku navode se (Erste banka, n.d.): opći podaci, sve djelatnosti OPG-a, nastanak poduzetničke ideje i razlozi otvaranja OPG-a.Slijedi izradba prezentacije uz koju će polazniciu obrazložiti svoj poslovni plan. U prezentaciju je potrebno uključiti analizu troškova, konkurencije, analizu lokacije i konkurencije, plan ulaganja, plan prihoda, kalkulacija troškova i dr.  |
| **Prilagodba iskustava učenja za polaznike/osobe s invaliditetom** |
|  |

|  |  |
| --- | --- |
| **Skup ishoda učenja iz SK-a, obujam:** | **Poduzetništvo i marketing u poljoprivredi, 2 CSVET** |
| **Ishodi učenja** |
| Objasniti pojmove poduzetništvo i poduzetnik |
| Analizirati načine i metode dolaska do poslovne prilike i poslovne ideje |
| Raščlaniti elemente poduzetničkog okruženja |
| Analizirati ulogu marketinga u poslovanju poljoprivrednog gospodarstva |
| Osmisliti marketinšku strategiju na razini poljoprivrednog gospodarstva |
| Odabrati odgovarajući oblik promidžbe i prodaje proizvoda i usluga |
| **Dominantan nastavni sustav i opis načina ostvarivanja SIU** |
| U vođenom procesu učenja i poučavanja, primjenjuje se heuristička nastava kao dominantni nastavni sustav za stjecanje znanja o poduzetništvu i poslovnim prilikama u poljoprivredi. Kroz razvojni razgovor, vođen od strane nastavnika polaznici analiziraju poduzetničke i poslovne ideje, te različite marketinške pristupe u poslovanju poljoprivrednog gospodarstva kao i oblike promidžbe i prodaje proizvoda. Nakon provedenog vođenog procesa učenja i poučavanja, polaznici kod poslodavca provode radne procese u skladu sa standardima kvalitete rada. Mentor organizira i usmjerava njihove aktivnosti te ih potiče na primjenu stečenih znanja i vještina. Polaznici kroz radni projekt rješavaju konkretne radne zadaće iz područja poduzetništva i marketinga obiteljskog poljoprivrednog gospodarstva te ih se potiče na otkrivanje poslovnih prilika. |
| **Nastavne cjeline/teme** | 1. Pojmovi poduzetništvo i poduzetnik
2. Načini i metode dolaska do poslovne prilike i poslovne ideje
3. Elementi poduzetničkog okruženja
4. Uloga marketinga u poslovanju poljoprivrednog gospodarstva
 |
| **Načini i primjer vrjednovanja skupa ishoda učenja** |
| **Vrednovanje**: Skup ishoda učenja i pripadajući ishodi vrednuju se temeljem unaprijed definiranih elemenata i kriterija vrednovanja (analitičke i holističke rubrike za vrednovanje).**Projektni zadatak:** Polaznici će u paru istražiti konkretan primjer poljoprivrednog gospodarstva u lokalnoj zajednici. Analizirat će poduzetnički pristup vlasnika gospodarstva, identificirajti ključne poslovne prilike i poslovne ideje koje su dovele do uspješnog poslovanja. Raščlanit će elemente poduzetničkog okruženja, uključujući zakonodavni, ekonomski, sociokulturni i tehnološki kontekst. Posebnu pažnju će posvetiti marketinškim strategijama koje su primijenjene u promociji proizvoda ili usluga. Na kraju, pripremit će prezentaciju kojom će kolegama prenijeti ključne spoznaje o poduzetničkom iskustvu u OPG-a kojeg su analizirali, ističući važnost marketinga u poslovnom uspjehu. Prezentacije trebaju uključivati analizu, grafičke prikaze, relevantne statistike i prijedloge za unapređenje poslovanja. |
| **Prilagodba iskustava učenja za polaznike/osobe s invaliditetom** |
|  |

|  |  |
| --- | --- |
| **Skup ishoda učenja iz SK-a, obujam:** | **Mjere ruralnog razvoja, 1 CSVET** |
| **Ishodi učenja** |
| Raspraviti o Programu ruralnog razvoja RH i Pravilnik o provedbi mjera Programa ruralnog razvoja Republike Hrvatske za tekuće razdoblje, te o pripadajućim mjerama |
| Odabrati mjere Programa ruralnog razvoja RH zanimljive mladim poljoprivrednicima. |
| Analizirati postupke za ostvarivanje potpore iz programa izravnih plaćanja za Integrirani administrativni i kontrolni sustav (IAKS) mjere ruralnog razvoja iz programa ruralnog razvoj. |
| Proučiti prijavnu dokumentaciju za IAKS mjere ruralnog razvoja. |
| Analizirati potrebnu dokumentaciju za prijavu na Agronet aplikaciju. |
| **Dominantan nastavni sustav i opis načina ostvarivanja SIU** |
| U vođenom procesu učenja i poučavanja, primjenjuje se heuristička nastava kao dominantni nastavni sustav za stjecanje znanja o mjerama ruralnog razvoja iz programa IAKS mjera. Polaznici su potaknuti na samostalno istraživanje i otkrivanje uvjeta za ostvarivanje potpora iz programa izravnih plaćanja, uz korištenje recentnih izvora i relevantnih internetskih stranica Agencije za plaćanja u poljoprivredi. U sklopu nastave, primjenjuju se različite metode kao što su analiza studija slučaja, primjena modela prijave na mjere iz IAKS programa, istraživanje, i proučavanje uspješnih primjera korištenja mjera. Polaznicima se pruža prilika da sami istraže relevantne informacije o dostupnim mjerama, njihovoj primjeni, i načinima prijave.Ishodi učenja se ostvaruju i kroz učenje temeljeno na radu uz nadzor mentora u stvarnim i/ili simuliranim uvjetima. Polaznici kroz radni projekt rješavaju konkretne radne zadaće iz Programa ruralnog razvoja Republike Hrvatske, uključujući pripadajući Pravilnik o provedbi mjera, a koji obuhvaća tekuće razdoblje. Polaznici će imati priliku sami provesti postupak prijave na različite tekuće mjere programa s fokusom na odabir onih koje su posebno relevantne i privlačne mladim poljoprivrednicima. Polaznici će se tako upoznati s postupcima za ostvarivanje potpora iz programa izravnih plaćanja za Integrirani administrativni i kontrolni sustav (IAKS), koji je ključan dio mjera ruralnog razvoja. Analizirat će prijavnu proceduru za IAKS mjere, usvajati informacije o potrebnoj dokumentaciji te se upoznati s Agronet aplikacijom kao alatom za korištenje potpora i prijavu na mjere. Kod polaznika se na taj način potiče i razvoj digitalnih kompetencija, jer se administrativni postupci i priprema potrebne dokumentacije za sudjelovanje u programima ruralnog razvoja provode isključivo online putem različitih alata. Preporučeni socijalni oblici rada su timski rad i rad u paru. Provode se postupci vrednovanja i samovrednovanja po jasno definiranim kriterijima. |
| **Nastavne cjeline/teme** | 1. Pregled Programa ruralnog razvoja RH i Pravilnika o provedbi
2. Mjere ruralnog razvoja za mlade poljoprivrednike
3. Postupci i dokumentacija za ostvarivanje potpora iz IAKS mjera
 |
| **Načini i primjer vrjednovanja skupa ishoda učenja** |
| **Vrednovanje**: Skup ishoda učenja i pripadajući ishodi vrednuju se temeljem unaprijed definiranih elemenata i kriterija vrednovanja (analitičke i holističke rubrike za vrednovanje).Projektni zadatak: Polaznici će u timovima istraži jedan OPG i analizirati primjenu mjera iz Programa ruralnog razvoja Republike Hrvatske uz naglasak na konkretne aspekte koji su od interesa za mlade poljoprivrednike. Svaki tim treba identificirati ključne izazove i prilike s kojima se suočava gospodarstvo te predložiti konkretne mjere iz Programa ruralnog razvoja koje bi mogle poboljšati situaciju. Prilikom istraživanja, timovi analiziraju i dokumentiraju postupke i dokumentaciju potrebnu za ostvarivanje potpora iz Integriranog administrativnog i kontrolnog sustava (IAKS). Na kraju, timovi pripremaju prezentaciju koja će uključivati pregled istraživanja, prepoznate izazove, predložene mjere te konkretne korake koje mladi poljoprivrednici mogu poduzeti kako bi iskoristili prednosti programa. Prezentaciju održati pred ostalim polaznicima, pružajući priliku za razmjenu ideja i iskustava te poticanje diskusije o primjeni mjera ruralnog razvoja u praksi. |
| **Prilagodba iskustava učenja za polaznike/osobe s invaliditetom** |
|  |

|  |  |
| --- | --- |
| **NAZIV MODULA** | **POSLOVNI PROJEKTI NA POLJOPRIVREDNOM GOSPODARSTVU**  |
| **Šifra modula** |  |
| **Kvalifikacije nastavnika koji sudjeluju u realizaciji modula** | <https://hko.srce.hr/registar/skup-ishoda-ucenja/detalji/6010> <https://hko.srce.hr/registar/skup-ishoda-ucenja/detalji/7490>  |
| **Obujam modula (CSVET)** | **5 CSVET**SIU Kreiranje poslovnih projekata, 3 CSVETSIU Tržište poljoprivrednih proizvoda, 2 CSVET |
| **Načini stjecanja ishoda učenja (od – do, postotak)** | **Vođeni proces učenja i poučavanja** | **Oblici učenja temeljenog na radu** | **Samostalne aktivnosti polaznika** |
| 40 sati (32 %) | 60 sati (48 %) | 25 sati (20 %) |
| **Status modula****(obvezni/izborni)** | obvezni |
| **Cilj (opis) modula**  | Cilj modula je razvijanje kompetencija u području planiranja i realiziranja poduzetničkih ideja, primjene odgovarajućih metoda i tehnika za realizaciju poslovnog projekta, uspostavljanja suradnje s razvojnim stručnim službama i institucijama, kako bi se smanjio rizik uslijed nepredviđenih situacija i osigurala financijska sredstva za realizaciju poslovnog projekta i uspješnost poslovanja gospodarstva na tržištu. Polaznici će moći provesti analizu specifičnosti tržišta poljoprivrednih proizvoda u EU i RH te usporediti uvjete proizvodnje i ostvarenih rezultata u korelaciji s cijenom i položajem poljoprivrednog gospodarstva na tržištu. |
| **Ključni pojmovi** | *poslovni projekt, poduzetničke ideje, stručne službe, financijska sredstva, gospodarstvo, tržište* |
| **Oblici učenja temeljenog na radu** | Učenje temeljeno na radu provodi se kroz dva oblika:* integrirano u mikrokvalifikaciju kroz rad u stvarnim radnim situacijama i rješavanju problema u školskim specijaliziranim prostorima (simuliranim uvjetima)
* učenje na radnome mjestu (u/na specijaliziranim prostorima ustanove) i/ili kod poslodavaca s kojim ustanova ima potpisan ugovor o poslovnoj suradnji gdje polaznici sudjeluju u radnom procesu u kontroliranim uvjetima uz mentora.
 |
| **Literatura i specifična nastavna sredstva potrebna za realizaciju modula** | 1. Pešorda, V., Bačun, D., & Ašonja, A. (2014). Ekološki menadžment i marketing. Informator.
2. Spremić, M. (2017). Digitalna transformacija poslovanja. Ekonomski fakultet, Sveučilište u Zagrebu, Zagreb
3. Ćorić, L. (2014). Ekološki aspekti i pozicioniranje na tržištu kao izvori konkurentske prednosti. Ekonomski pregled, 65(1), 1-21.
4. Ćirić, M., Carić, M., Kuzman, B., & Zekavica, A. (2018). Inovativnost poljoprivrednih proizvođača i njen uticaj na prihvaćanje interneta i društvenih medija. Ekonomika poljoprivrede, 65(1), 243-256.
5. Konjević, I. (2016). Prodaja finalnih poljoprivrednih proizvoda OPG-a putem

elektroničkih oglasnika i društvenih mreža. Zagreb: Sveučilište u Zagrebu, Ekonomski fakultet.1. Pravilnik o provedbi mjera programa ruralnog razvoja republike hrvatske za razdoblje 2014. – 2020. (nn 91/2019, 37/2020, 31/2021,134/2021, 10/2023)
2. Pravilnik o provedbi izravne potpore poljoprivredi i iaks mjera ruralnog razvoja za 2022. godinu (nn 27/22)
 |

|  |  |
| --- | --- |
| **Skup ishoda učenja iz SK-a, obujam:** | Kreiranje poslovnih projekata, 3 CSVET |
| **Ishodi učenja** |
| Planirati korake od poduzetničke ideje do njene komercijalizacije. |
| Izdvojiti temeljne elemente poslovnog plana i poduzetničkog projekta primjenjivih na gospodarstvu koje se bavi ekološkom poljoprivredom. |
| Primijeniti odgovarajuće poduzetničke metode i tehnike za realizaciju poslovnog projekta na ekološkom poljoprivrednom gospodarstvu. |
| Osigurati uspješnost poslovnog pothvata kod procjene utjecaja rizičnih situacija u budućem poslovanju. |
| Predvidjeti izvore financiranja poslovnog projekta. |
| Prepoznati važnost stručnih službi i institucija u podršci poduzetništvu kroz mjere potpore na EU i nacionalnoj razini. |
| **Dominantan nastavni sustav i opis načina ostvarivanja SIU** |
| Dominantan način rada u vođenom procesu učenja i poučavanja je problemska nastava kojoj prethodi uvodni predavački dio. Nastavnik iznosi ključne pojmove i temeljne postavke vezane za poduzetnički plan i tehnike, s naglaskom na poduzetništvo u poljoprivredi. Slijedi problemski pristup kroz koji nastavnik potiče polaznike na analizu uvjeta tržišta, čimbenika rizika te osmišljavanje i razradu poslovnih ideja, do komercijalizacije za poljoprivredno gospodarstvo utemeljeno na konvencionalnim i ekološkim principima. Planirani oblici rada su rad u paru ili u timu. Polaznici će za određene aktivnosti koristiti preporučene izvore te digitalnih aplikacije i alate. |
| **Nastavne cjeline/teme** | 1. Poduzetništvo – pojam, razvoj i funkcije poduzetništva
2. Poslovni plan
3. Poslovne prilike i poslovne ideje
4. Poduzetničke metode i tehnike
5. Elementi poduzetničkog okruženja
6. Izvori i načini financiranja poslovnog projekta
 |
| **Načini i primjer vrjednovanja skupa ishoda učenja** |
| Skup ishoda učenja i pripadajući ishodi provjeravaju se pisano i/ili usmeno, vrednovanjem postupaka i rezultata rješavanja radne situacije/projektnih aktivnosti/usmene prezentacije i/ili pisanog rada, a na temelju unaprijed definiranih kriterija vrednovanja (analitičke i holističke rubrike za vrednovanje). **Zadatak**Vlasnik ste OPG-a koje se bavi ekološkom proizvodnjom povrća. U tijeku je natječaj za dodjelu nepovratnih sredstava iz EU fondova, u kojem je jedan od mogućih prijavitelja OPG koje se bavi ekološkom proizvodnjom. Cilj natječaja je unaprijediti i poboljšati preradu povrća do finalnih proizvoda. Za prijavu na natječaj potrebno je izraditi poslovni plan koji će prikazati planirane radnje, financijske pokazatelje, očekivane rezultate i održivost projekta. Za pomoć pri prijavi na natječaj, odaberite i uspostavite suradnju sa odgovarajućom stručnom službom i/ili institucijom koje se bave pisanjem i provođenjem projekata.Planirani ishod radnog zadatka: prijava na EU natječaj uz priloženi poslovni plan i plan financiranjaElementi vrednovanja zadatka:Poslovna ideja – formuliranje poslovne ideje za (3 boda)Razrada poslovne ideje do planirane komercijalizacije –podataka (4 boda)Tablični prikaz financijskih pokazatelja – ( 3 boda)Suradnja sa nadležnim institucijama i stručnim službama (2 boda)Popunjavanje natječajne dokumentacije – (3 boda)Sumativno vrednovanje provodi se prema realiziranim bodovima i unaprijed dogovorenim pridruženim ocjenama, za određeni broj bodova. |
| **Prilagodba iskustava učenja za polaznike/osobe s invaliditetom** |
|  |

|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|

|  |  |
| --- | --- |
| **Skup ishoda učenja iz SK-a, obujam:** | **Tržište poljoprivrednih proizvoda, 2 CSVET** |
| **Ishodi učenja** |
| Objasniti pojam tržišta i elemente tržišta |
| Obrazložiti specifičnosti tržišta poljoprivrednih proizvoda |
| Usporediti uvjete i ostvarene rezultate poljoprivredne proizvodnje |
| Obrazložiti specifičnosti tržišta poljoprivrednih proizvoda |
| Istražiti tržište poljoprivrednih proizvoda u EU i RH |
| Formirati cijenu poljoprivrednog proizvoda s obzirom na procjenu konkurencije agrokompleksa i vlastitog položaja na tržištu |
| **Dominantan nastavni sustav i opis načina ostvarivanja SIU** |
| Dominantan način rada u vođenom procesu učenja i poučavanja je problemska nastava i učenje temeljeno na radu. Nastavnik iznosi ključne pojmove i temeljne postavke vezane za tržište poljoprivrednih proizvoda. Slijedi problemski pristup kroz koji nastavnik potiče polaznike na analizu specifičnosti tržišta poljoprivrednih proizvoda u EU i RH te na usporedbu uvjeta proizvodnje i ostvarenih rezultata u korelaciji s cijenom i položajem poljoprivrednog gospodarstva na tržištu. Planirani oblici rada su rad u paru ili u timu. Polaznici će za određene aktivnosti koristiti preporučene izvore te digitalnih aplikacije i alate. Nakon provedenog vođenog procesa učenja i poučavanja, polaznici kod poslodavca provode radne procese u skladu sa standardima kvalitete rada. Mentor organizira i usmjerava njihove aktivnosti te ih potiče na primjenu stečenih znanja i vještina. |
| **Nastavne cjeline/teme** | 1. Tržište poljoprivrednih proizvoda
2. Formiranje cijene poljoprivrednog proizvoda i pozicioniranje na tržištu
 |
| **Načini i primjer vrjednovanja skupa ishoda učenja** |
| Primjer vrednovanja:Na primjeru zadane kulture, karakteristične za lokalno područje, prikažite uvjete i ostvarene rezultate proizvodnje, analizirajte potencijalno tržište za plasman proizvoda, te istaknite specifičnosti tržišta za zadanu kulturu. Prikažite tržište na razini RH i EU.U tijeku je Natječaj za povlačenje sredstava iz EU fondova, u kojem je jedan od mogućih prijavitelja poljoprivredna ljekarna. Cilj natječaja je unaprijediti i poboljšati prodaju ekoloških preparata za zaštitu bilja. Za prijavu na natječaj, provedite istraživanje ciljanog tržišta i utvrdite broj i strukturu zainteresiranih mogućih korisnika ekoloških preparata za zaštitu bilja.Vrednovanje se provodi na temelju unaprijed definiranih kriterija. |
| **Prilagodba iskustava učenja za polaznike/osobe s invaliditetom** |
|  |

**\*Napomena:***Riječi i pojmovni sklopovi koji imaju rodno značenje korišteni u ovom dokumentu (uključujući nazive kvalifikacija, zvanja i zanimanja) odnose se jednako na oba roda (muški i ženski) i na oba broja (jedninu i množinu), bez obzira na to jesu li korišteni u muškom ili ženskom rodu, odnosno u jednini ili množini.* |

**Broj i datum mišljenja na program (popunjava Agencija):**

|  |  |
| --- | --- |
| KLASA: |  |
| URBROJ: |  |
| Datum izdavanja mišljenja na program: |  |